Őrület belegondolni, mennyi minden változhat egy év alatt!
Amikor a KOFI-ba érkeztem, kívülállónak éreztem magam.
Az első este majdnem megfutamodtam.
De a hely lassanként egyre otthonosabbá vált.
A barátaim családtagokká váltak,
aztán elképesztő módon rátaláltam a valódi családomra.
Most, hogy lassan lejár az ösztöndíjam, és mindjárt hazamegyek,
hátravan még egy utolsó feladatom.
Ez a tiéd.
Egy mogyorós latte.
Köszönöm.
Szerintem ez ő lesz!
Légyszi, mondd, hogy jó híred van!
Halmoni igent mondott!
Ő Jiwon?
Igen. Bocsi!
Ő az unokatesónk, Jiwon!
Szia, Margot!
Személyesen is találkozhatunk?
Igen. Alig várom!
Ez kész! Hogy győzted meg halmonit, hogy rábólintson?
Igazából halabodzsi győzte meg. Azt mondta, képzelje el,
mi lenne, ha az unokái marakodása húzódna ilyen sokáig.
És emlékeztette arra, hogy a lánya is ezt akarta.
Zöld utat adott. Én pár hét múlva új melót kezdek, úgyhogy
megyek repjegyeket nézni, de…
- Oké, köszönöm! Szeretlek! - Szia!
- Szeretlek!
Kitty! Meglesz a happy ended a KOFI-ban!
Mindig is úgy gondoltam, hogy van köztetek valami szikra.
Jaj, dehogy, nagyon boldog Stellával.
Kitty, egy család vagyunk.
Elmondhatod az igazat.
Na jó. Mostanában kicsit…
odavoltam érte,
de már mindegy. Már túl késő.
Biztos vagy ebben?
Mert ugyanezt mondtam volna a nagyanyáink találkozójáról is.
- El se hiszem, hogy ez megtörténik! - Ugye?
PUSZI: KITTY
Komolyan?
Jin újra akarja nézni Az aranykort.
És mi a gond? Azt hittem, imádod.
Ja. Olyan, mint a Downton Abbey, csak furább kalapokkal.
Aggódom, hogy Jin lassan depressziós lesz, mert nem futhat,
ezért darál folyton sorozatokat.
Engem meg e-mailekkel bombáznak a D1-es iskolák toborzói.
Most hívtak meg a USC nyári atlétikai programjába.
- Mi? - Mi?
Ez állat! Gratulálok.
- Hát köszi. - Ez hihetetlen, Q!
Tudom.
Csak aggódom, hogy ettől Jin csak szarabbul lesz.
Nem, örülni fog neked. Imád téged.
- Ez igaz. - Naná, hisz imádni való vagyok.
Csak mondd már, mi az, amit alig bírsz magadban tartani!
Így lerí rólam?
- Igen. - Oké, hát…
- Sziasztok! Jó időzítés. - Hali!
Szóval az van, hogy halmoni szívesen találkozna a nővérével!
Margot konkrétan most foglal repjegyeket.
Covey, ez szuper hír!
Micsoda áldás! Biztos izgatott vagy.
Igen, kösz, Stella!
Min Ho, válts inget!
Az apjával vacsorázunk.
Igen.
Holnap lesz a nagy show.
Később tali?
Igen.
Még a cipőjét sem vette le!
Min Ho a kollagénes vize helyett a szintetikus energiaitalodat vitte el!
És nem akarom tetézni,
de a bőréről Edward Cullen ugrik be, és nem az, hogy milyen szexi.
Valami nem oké.
Szerinted Stella…
Nem. Tévedtem, emlékszel?
Oké, mit gondolsz?
Ez azt sugallja, hogy „méltó vagyok arra, hogy megbocsáss, és örökké szeress”?
- Anya az. - Nem kéne felvenned?
Nem. Megint Darióról akar majd csevegni.
A masszőrről, akivel jár.
- Elnézést! - Igen?
Innentől idáig mindent megveszek.
És azt is, ami rajtam van.
Apa az.
A mai koncert előtti időszakban extrán morcos volt.
Biztos megsértődött.
Látja, hogy a gyerekek megélik a popsztárálmaikat,
és eszébe jut, hogy ő sosem lett rocksztár, tudod?
Akkor ezért játszik egy csomó szomorú dalt a gitárján.
Úristen!
Juliana szívecskézte az Insta-sztorimat!
Szerintem készen áll rá, hogy újra összejöjjünk.
Mi az? Múlt héten a bálon volt egy bensőséges pillanatunk. Jó?
Kisasszony! A kártyát elutasította a rendszer.
Anyám befagyasztja a kártyáimat, hogy felhívja magára a figyelmemet.
Akkor kérem, ezeket tegye félre!
Igen.
Jó, átvedlek. Mindjárt kezdődik a koncert.
Megkaptam az üzidet. Mi van?
Stelláról van szó. Indul a versenyen, és Min Ho segít neki.
Micsoda? Az nem lehet.
Ő volt az utolsó a technikai próbán,
és Moon a titkos esélyesként mutatta be.
Már értem a fura viselkedését,
a szintetikus lónyálakat és a megfakult bőrét.
Ez nem Min Ho hibája.
Hogy érted? Min Ho végig tudta.
Hogy tehette ezt velünk?
Stella végig kamuból járt vele, mert ki akarja csinálni Moont.
Mi? Te meg miről beszélsz?
- Mintha csapdába ejtette volna. - Ha csapdába esett, segítenünk kell neki.
Fel kell készülnöd a show-ra. Tartsd szemmel Stellát! Ezt intézem.
Kitty, mit keresel itt?
Mi van veled?
Stella valahogy csapdába ejtett, nem igaz?
Oké, igazad volt. Totál pszichopata.
Rájött, hogy Joon Ho felcsinálta a táncosát,
és azzal zsarol,
hogy kiteregeti a sztorit a sajtónak, ha nem ő nyeri meg a versenyt.
Basszus, tíz pont a Mardekárnak.
Apád mit szól ehhez?
Nem is mondtad el neki. Min Ho!
Vajon hogy folyna ez a beszélgetés?
„Szia, apa! Jó, hogy végre kivívtam a tiszteletedet,
mert van ez a csajom, akit bekunyiztam a versenyedre, megvan?
Hát zsarol minket, és tönkrevágná az egész birodalmadat.
Na jó, köszi, cső!”
Tudom, muszáj lesz, oké? Csak…
Szánalmasnak érzem magam.
Ez nem a te hibád, de nem hagyhatod, hogy ő nyerjen.
Mármint képzeld el, mit fog tenni veletek, ha híres lesz!
- Balféknek érzem magam. - Hé, figyelj rám!
Én aztán nem félek egy báránybőrbe bújt bestiától.
Ha a barátaimmal baszakodik,
előbb rúgom fel azt a ribancot, mint hogy áldott szép napot kívánhatna!
Jól van, Covey, higgadj le!
Menjünk!
Jó szórakozást!
Köszönöm, hogy eljött!
Megtiszteltetés, hogy itt van a vezetőség.
De a szépség elvileg belülről fakad!
Hát Stella állt a MoonLeaks mögött?
Ezt miért csak most mondod?
Bepoloskázta az irodádat.
Rájött, hogy Joon Ho felcsinálta azt az aranyásó háttértáncosnőt,
és azzal zsarol, hogy elhíreszteli, ha nem ő nyer.
- Utoljára mondom, Eunji nem aranyásó. - Joon Ho, ne kezdd már megint!
Mondtam, hogy szeretem.
El akarom venni.
- Na ne, várjunk! - Várj, szereted őt?
Te meg ki vagy?
Kitty Song Covey.
A bőröd elképesztő!
Tudom.
És a karriered? A rajongóid?
Csak úgy otthagysz mindent, amiért megdolgoztunk?
Ne legyek ott Eunji mellett? Ne vegyek részt a gyerekem életében?
Akkor cseszném el igazán.
És szerintem te vagy az, aki ezt a legjobban megértené.
Ugye, apa?
Vagy inkább halabodzsi?
Azt mondtad, jobb apa akarsz lenni.
Hát bizonyítsd be!
Igazad van.
És én persze támogatlak ebben, ha ezt akarod.
És ez lehet a legjobb megoldás arra is, hogy kimásszunk ebből a zűrből.
Joon Ho, figyelj! Van egy ötletem.
Mindenki készen áll rá, hogy ma este becélozza a Holdat?
Jó estét, Szöul!
Oké, Eunice az első, aztán Andre, Sophie és Dae.
Szia! Tessék.
Tessék, egy ital.
Szia! Ne felejts el lélegezni!
Jól van.
Halihó, igyatok jó sokat!
Köszönöm. Ezeket te hoztad?
Naná!
- Olyan cuki a mai szetted! - Köszönöm.
Imádom ezt a színt. Olyan…
Bocsi.
Mi bajod van?
Üdv Moon „Fiatal Tehetségek” Show-ján,
melynek különleges vendége Korea kedvenc fia.
De előbb bemutatkoznak a művészeti programom
nagy gonddal válogatott növendékei,
akik becélozzák a Holdat, és…
A csillagok közé repülnek!
Eunice, te jössz! Gyere!
- Kéz- és lábtörést, Eunice! - Köszi.
Dae, fel kell öltöznöd.
Hölgyeim és uraim, Eunice Kang!
Tessék, ne szomjazz!
Köszönöm.
Úristen, letört a cipősarka?
De megoldja!
Ez biztos Stella volt.
Ez szabotázs!
Leszámol a konkurenciával.
Hol van Dae? Tizenöt perc múlva jön.
Mi van itt?
Nekem lőttek. A táncosaimnak gyomorrontása van.
És Stella belenyúlt a zenéjébe meg a látványanyagába.
Oké, semmi pánik! Megoldjuk.
A terv a következő. A zenét és a látványanyagot megpiszkálták.
Min Ho hozzáfér a hangrendszerhez, zene megoldva.
És mi leszünk Dae táncosai.
- Mindannyian láttuk próbálni… - Benne vagyok.
- Álljunk Dae mellé! - Benne vagyok.
Én is.
Ezt most hogy érted?
Oké, most akkor mi van?
- El kell mondanom valamit. - Miss Covey!
A jövőre nézve: egy üzenet, melyben az iskola vezetőjét utasítja,
hogy sürgősen „vonszolja ide a seggét”, nem helyénvaló.
Elnézést, de nincs meg Dae zeneszáma, és szükségünk van a baró gitártudására.
Ez abszurd.
Itt van a vezetőség!
Kérem! Dae ezt a családjáért teszi.
Apa, mindig is a zene volt az álmod.
Állj színpadra, légy a nap hőse!
Szerintem ez egy igen!
Oké, csapat, munkára fel!
- Gyerünk! Hajrá! - Oké.
Szóval meggyógyultál.
Csak kamuztál.
Őszintén?
Miután túltettem magam azon, hogy irigy vagyok rád, felszabadultam.
Életemben először azt ettem, amit akartam, nem kellett hajnali négykor kelnem,
és nézhettem Az aranykort a szexi pasimmal.
Azt hiszem, talán végleg abbahagyom a futást.
Talán találok valami új szenvedélyt.
De nem akartam elmondani, mert…
Mert az egész kapcsolatunk a versengésen és a sporton alapul.
Nézd, ha már őszinték vagyunk, nekem is mondanom kell valamit.
Felvettek a USC nyári tréningprogramjába.
Ez óriási! Büszke vagyok rád.
Oké, zúzzunk!
Jól van.
Most jöjjön a következő versenyzőnk: Dae Kim!
Na, mit szólsz?
Mi a franc?
Nem hallottad?
Dae háttértáncosai mind rosszul lettek.
Hát talán kihúzták a szarból, de én jövök. És ledöntöm itt az összes falat.
Bámulatos!
Ott van.
Stella, nem léphetsz fel.
Nem, ez az én nagy pillanatom!
Most már nem.
Hölgyeim és uraim! Az ország kedvenc fia, Joon Ho!
Ha nem léphetek fel, tönkreteszem a családját!
Ma este tennék egy különleges bejelentést.
Bemutatnék valakit, aki nagyon sokat jelent nekem.
Eunji, kijönnél a színpadra, kérlek?
Egész életemben a rajongóim voltak a családom.
De most készen állok rá, hogy apa legyek…
és remélhetőleg férj is.
Eunji…
leszel a feleségem?
Igen!
Nem!
Ennyit a zsarolási anyagodról.
A KEDVENC FIÚ
Apu kedvenc kisfia
A büszkesége, páratlan
A kedvenc kisfia
A kedvenc fia vagyok A listáján az első vagyok
Felraklak a következő ohiói gépre.
De azt is szeretném, ha tudnád,
hogy sajnálom, hogy kegyetlen voltam veled.
Tettem ezt-azt a múltban, amire nem vagyok büszke.
És szeretném azt hinni, hogy most jobb ember vagyok.
Tudom, hogy számomra a legfontosabb a családom.
És remélem, vannak, akik így törődnek veled odahaza.
Szükséged lesz rájuk.
Sajnálom, hogy hazudtam.
Őszinte voltál egy pillanatig is?
Nem.
Eleinte nem.
De aztán kiderült, hogy más vagy, mint amilyennek gondoltalak.
Megkedveltelek.
Igazából.
Csak hát…
tudtam, hogy úgysem vagy benne teljes szívvel.
Gratulálok, tesó!
Köszönöm.
Tudom, hogy nem voltam a legjobb báty, de szeretnék ezen változtatni.
Ja, az jó lenne.
A két kedvenc fiam!
A kedvenc fiaid! Végre!
Gratulálok!
Az öt kiváló versenyző közül
Dae és Eunice kivételével mindenki kiesett.
A zsűrinek nehéz dolga volt,
de megszületett a döntés.
A győztes…
Eunice Kang!
Úristen!
Köszönöm!
Idén nyáron Eunice lesz Joon Ho előfellépője
a Sugar Daddy című világ körüli turnéján!
Gratulálok! Megérdemled.
Köszönöm szépen!
Köszönöm!
Köszönöm! Köszönöm szépen! Köszönöm!
Megpróbáltuk.
Kösz, hogy ilyen jó barát vagy.
- Mind veled vagyunk. - Aha.
Jules!
Szia!
Kár, hogy nem Dae nyert, de zseniális voltál!
Tényleg?
- Ja-ja! - Tanítsak valamit?
Aha, ma este ráérsz?
Yuri! Hé, Yuri, várj!
Sajnálom.
Praveenával beszélgettünk a bálon, és…
Szólhattam volna.
Még mindig sokat jelentesz nekem. Remélem, lehetünk barátok.
Az nagyon jó lenne.
Dae!
Nagyon büszke vagyok rád!
Nyerni akartam, kell a pénz.
Őszintén szólva
nem tudtam, hogy alakulnak a dolgok, így nem mondtam el.
Felhívott egy ügyvéd.
Csoportos pert indítanak a Han Csoport ellen.
Mostantól minden rendben lesz.
Ne aggódj!
Yuri, sajnálom.
Azt hittem, újra velem akar lenni.
- Erre összejön… - Várj!
Azt hittem, Jina végre elért.
Várj! Mi történt?
Nem véletlen volt, hogy a kártyáidat elutasították.
Apád vagyonát egy csoportos per fejleményei nyomán fagyasztották be.
Szóval csóró vagyok.
Bárki más már lemondott volna rólam. Ma tényleg kitettél magadért.
Jaj, ne!
Mi a baj?
Margot és halmoni elindultak,
hogy találkozzanak Soon Jával, de törölték a gépet.
Margot nem ér rá, mindjárt új melót kezd Skóciában…
Covey! Nyugodj már le!
Miért?
Mert egy ismerősöd apjának magánrepülőgépe van.
Komolyan?
Meglátjuk, mit tehetek az ügyben.
Király!
Halmoni, minden oké lesz!
Ó, te jó ég!
Nővérem?
Ötven évig…
gondolkodtam azon, mit mondanék, ha újra látnálak.
De most,
hogy látlak…
a szívem túlcsordul.
Annyira nagyon sajnálom!
Nővérem!
Húgom!
Gyere velem! Gyere!
Szeretnénk elvégezni a cseszarituálét Eve tiszteletére.
Sajnálom, hogy nem tettem meg, amikor meghalt.
Nővérem, ezt neked akartam adni.
Köszönöm.
Ez a te műved.
Tudom, milyen fontosak a testvérek.
Azt mondják, én hasonlítok leginkább anyára,
de igazából te.
Összehozod az embereket.
Olyan büszke lenne rád!
Amikor először Koreába jöttem, csak többet akartam tudni anyáról.
De rengeteget tanultam önmagamról.
Ez a hely legalább annyira az én részemmé vált,
mint amennyire az övé volt.
Most, hogy mindez megvan, kicsit sem akarok elmenni.
Talán nem is kell.
Üdv! Úgy örülök!
Gyere, igyál egy kis teát!
Tudtam, a KOFI-ban maradni nehezebb, mint amilyennek Margot beállította,
de bármennyire is megváltoztam ebben a félévben,
még mindig az a lány vagyok, aki minden erejével küzd a céljaiért.
Szóval amint vége lett a vizsgáknak…
Nos, jó hírem van.
A koncert utáni fokozott adományozói érdeklődésnek hála
módunkban áll megújítani az örökségösztöndíját.
Viszlát jövőre, Ms. Covey!
Úristen, köszönöm! Megölelhetem?
Nem, nem ölelkezős típus. Értem.
Akkor pacsi?
Ez is jó lesz!
Na?
Elmondtad Min Hónak, hogy maradsz?
Még nem.
Jaj, ne játszd már a fapofát!
Átreptette a nagyanyádat és a nővéredet az óceán felett.
Te megmentetted a családját.
Nyilván valami komoly dolog van kettőtök közt.
Nem tudom, hogy komolynak mondanám-e.
Én csak…
rettegek.
Mi van, ha nem érzi azt, amit régen? Ráadásul Stella nagyon hazavágta.
Hát nem
túl bonyolult ez?
Azt hiszem, erre csak te válaszolhatsz.
De ha van valami, amit el akarsz mondani neki,
tudom, hogy hosszú sétákat tesz a szoborkertben
mindennap, nagyjából ilyenkor.
Szóval igaz.
Covey, mit keresel itt?
Q mondta, hogy itt sétálgatsz.
Csak próbálom kiszellőztetni a fejem, mielőtt elmegyek.
Elmész? Hová?
Ma este indulunk Joon Hóval és apámmal a nagy nyári turnéjukra.
Hűha! Q ezt nem mondta.
Ezt az utolsó pillanatban döntöttük el.
Gondolom, jó alkalom lesz arra, hogy túltegyem magam Stellán.
Végeztem a párkapcsolatokkal. Jobb volt, amíg playboy voltam.
Várj! Miért kerestél?
Ja, igen.
Csak el akartam mondani…
hogy jövőre visszajövök.
Ez király, Covey!
Bármelyik percben itt lehet a kocsi.
Jobb, ha indulok is.
Jó utat!
Kösz!
Akkor jövőre.
Igen.
Még nem jött el a mi időnk.
Egyelőre.
Vagy talán…
Várj!
Veled mehetek?
A feliratot fordította: Büki Gabriella